17/07/2015 | Administración LocalMunicipal
Cariño
Composición Mesa Contratación Permanente

En cumprimento do establecido no artigo 21.4 do Real decreto 817/2009, de desenvolvemento parcial do TRLCSP, faise público o seguinte acordo adoptado polo Pleno corporativo en data 07/07/2015: “Vistas as competencias que ten o Concello en materia de contratación administrativa, de conformidade coa Disposición Adicional 2º do RDL 3/2011, de 14 de novembro, polo que se aproba o Texto refundido da Lei de Contratos do Sector Público. Segundo establece o artigo 320 do RDL 3/2011, de 14 de novembro, polo que se aproba o Texto refundido da Lei de Contratos do Sector Público, nos procedementos abertos e restrinxidos e nos procedementos negociados con publicidade a que se refire o artigo 177.1, os órganos de contratación das Administracións públicas estarán asistidos por una mesa de contratación, que será o órgano competente para a valoración das ofertas. Nos procedementos negociados nos que non sexa necesario publicar anuncios de licitación, a constitución da mesa será potestativa para o órgano de contratación. Segundo o artigo 21.4 do real decreto 817/2009, de desenvolvemento parcial do TRLCSP, a designación dos membros da mesa de contratación poderá facerse de modo permanente ou de modo específico para a adxudicación de cada contrato. A súa composición publicaráse no perfil do contratante do órgano de contratación correspondente con unha antelación mínima de sete días con respecto á reunión que deba celebrar para a calificación da documentación. Se a mesa tivera carácter permanente ou se lle atribuisen funcións para unha pluralidade de contratos a súa composición deberá publicarse ademais no Boletín Oficial do Estado, no da CCAA ou no da provincia respectiva. Enténdese, en todo caso, que a mesa de contratación que se propón con carácter permanente establécese para os contratos nos que o Pleno sexa competente, e non para todo tipo de contratos. De conformidade coa Disposición Adicional 2ª a Mesa de Contratación estará presidida por un membro da Corporación ou un funcionario da mesma, e formarán parte de ela, como vogais, o Secretario ou no seu caso, o titular do órgano que teña atribuída a función de asesoramento xurídico, e o Interventor, así como aqueles outros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sen que o seu número, en total, sexa inferior a tres. Actuará como secretario un funcionario da Corporación. En base ao anterior, o Pleno corporativo, por unanimidade dos seus membros, PRIMEIRO: Constituír unha Mesa de Contratación Permanente para os contratos de competencia plenaria que requiran da súa constitución. SEGUNDO: Establecer a composición da Mesa de Contratación Permanente do seguinte modo: Presidente: Alcalde-presidente ou concelleiro en quen delegue. Vogais: -Un membro do Partido Popular -Un membro do Bloque Nacionalista Galego -Grupo Mixto -Interventor/a municipal -Secretario/a municipal Secretario/a: funcionario/a do Concello TERCEIRO: Publicar o presente acordo no Boletín Oficial da Provincia, en cumprimento do establecido no artigo 21.4 do real decreto 817/2009, de desenvolvemento parcial do TRLCSP. Cariño, 10 de xullo de 2015 O Alcalde José Miguel Alonso Pumar